
Αρσίγαςϊ 

Ἠντθις Ιά6οΙοΡγ ρειπιθαῖες ἴΠα θηϊίγο ννθδρ οἱ Πὶς ΙΙΘΓ8ΓΥ ννοΓίς, Ρἰνίηςρ ἵπθιπι οεεασἰοπα!γ ἃ 
αἰΠειαειπῖ πιθαπἰηρ. Ρο[ΐσαι Ιά6οΙοΡγ ἰς «οαϊϊθειθα ἵπ ἴπε ννοίκς οἵ (. 5ε[θγίς, ννΠεγε ἀθεἰρῃεγίπρ οἳ 
Π]θαΠίηρς ἰς αἲ Ιθασί απιρίρμους. Της -«απιθ Πάρρεης ΝΗΙΤΠ Υ. Βϊϊςος ννΙΏ Πὶς οαΓ6ΓΙ| ἴΓαηςίει οἵ 
Ρθ6ίςοπα| οχροεγίθηςθ ἴο ἴπθ ρυβΙἰς «ρας6. ΙΠ ἴῃς πιἰᾶ-19405ς α πονν ΙΙἴΘΓαΓγ ϱεηεΓαϊίοη «ΡρΓ8ηΡ µῤ, 
θςροςσἰαί]γ ρο]γρποπίο απα πιω[{ῖ-{αεεῖθά. ΤΗϊΐς ϱεηεΓαϊῖοη, αεεθρίϊίηρ ἴπε οχρεΓίθησες οἱ ἴπςα ναί, 
εερεεἰαΙΙγ ἴπε Οοειραἴίοη, ἴῃς Οἰνί! Ναί απα ἴπε οΡρΡΓΕςΣΙΝνΘ απα «οἱα νναί εἰἰπιαῖε οἵ ἴπε 1950ς, 
Ἀρρθεαίς ροἡἰείζθα, ΠἹοίθ μΠπίϊθα απα εοπιραοϊ ἰΠ ΘΧΡΓΘςΣΙΟη, ἴοπθ απα ἵπθπιες. Ώ. Ηαϊζίς απά ΑΙ. 
Κοΐζίας, ἱηςρίγθα ΡΥ «οΠΙΘΠΙΡΟΓΕΓΥ ΡΓοΡΙΕΠΙς αΠα ρο[τϊσαἱ ενεηῖς αΓθ αἱιοῖθά Π6Γ6. 


Γ. Σεφέρης «Ἐγκωμη». 

Ο Σεφέρης στα σαράντα περίπου χρόνια της ποιητικής του προσφοράς (1931-1971) διακρίθηκε 
αποσπώντας βραβεία, µε κορυφαία διάκριση το Νόμπελ Λογοτεχνίας (1963). Είναι γενικά 
αποδεκτό ὁὀτι, άνοιξε νέους δρόµους στη νεοελληνική ποίηση, απελευθερώνοντάς την απὀ τα 
παραδοσιακά µέτρα εισάγοντας αναζωογονητικά στοιχεία. Τα χαρακτηριστικά της µοντέρνας 
ποίησης, που εκφράζει η τέχνη του, είναι ο ελεύθερος στίχος, η ανάπτυξη της δραματικότητας και 
του καθημερινού λεξιλογίου σε αντίθεση µε τη λυρικότητα και το ποιητικό λεξιλόγιο της παλιάς 
ποίησης. Ταυτόχρονα, µια εμφανής σκοτεινότητα διανοητικής φύσης δυσκολεύει τον αναγνώστη 
στην αποκωδικοποίηση του νοήματος των ποιημάτων. Τέλος, νοήµατα διαφορετικά, πλούσιες 
εικόνες και το «εμείς» σε αντιδιαστολή µε το «εγώ» των προηγούμενων ποιητὠν αποτέλεσαν τα 
καινούργια στοιχεία που εγκαινίασαν την ποίηση της Γενιάς του ΄30, στην οποία ανήκει. 


Το ποίηµα «Έγκωμη» ανήκει στη συλλογή Το Ημερολόγιο του Καταστρώματος, Γ΄ (1955) µε αρχικό 
τίτλο Κύπρον ου µ’ εὑέσπισεν [στίχος απὀ την Ελένη του Ευριπίδη) και είναι αφιερωμένο όπως και 
τα υπόλοιπα «Στον Κόσμο της Κύπρου, Μνήμη και Αγάπη»᾽. Ο Σεφέρης δανείζεται την ονομασία 
του ποιἠµατός του από αρχαιολογικό χώρο του νησιού και πλέκει σκηνικό, το οποίο δεν είναι 
επινοηµένο, αλλά πρόκειται για κατάθεση προσωπικής εμπειρίας του”. 


Συγκεκριµένα, ο αφηγητής σε πρὠτο πρόσωπο αναφέρεται σε µια αρχαιολογική ανασκαφή µε 
εμφανή στοιχεία τηςτους στίχους 2, 9-10. Το ποιητικό υποκείµενο δηλώνει την παρουσία του στο 
χώρο: «Κι εγώ προχώὠρεσα». Περπατά, κινείται, παρατηρεί τη φύση καιτους ανθρώπους «γυναίκες 
κι άντρες» που εργάζονται στην ανασκαφή. Το έργο επιτελείται µε τη βοήθεια σκαπανών, που 
χειρίζονται οι εργάτες µε ρυθµικό τὀνο. Ο αφηγητής συνδέει αυτόν τον ρυθµικό τόνο µε τον 
«τροχό της μοίρας». Αυτός αποτελεί και το σύμβολο, τη δοµική συσκευή του χρόνου, που δίνει το 
έναυσμα να κινηθείπρος τα εµπρός ή προςτα πίσω µετην παράθεση γεγονότων σε διαφορετικές 
χρονικές στιγμές. 





᾿Βοείοη, 1996, σ. 264. 
Το περιστατικό αναφέρει ο Ε. Λ. Λουίζος, 1981, σσ. 23-23. 

Θεμµελιακό ρόλο στο Φαινόμενο διαδραματίζει ο στίχος 21 όπου ξαφνικά παγώνει ο χρόνος. Το 
ποιητικό υποκείµενο κοιτάζει τον «αιθέρα τ' ουρανού» και είναι «θΘαμπωμένος». Παράγωγο 
στοιχείο είναι ότι, βιώνει την έναρξη του ψυχολογικού χρόνου”[3] του µεταφερόµενος σε 
εκστατική στιγµή. Σε αυτήν, η γοητευτική εργάτρια µε τα γνήσια χαρακτηριστικά της Κύπριας: 
«μαύρα μαλλιά ... φρύδια χελιδώνας» συγχέεται µε το άγαλµα που στο «Φως ανηφορίζει» και 
λαμβάνει το επίθετο της Παναγίας «οδηγήτρας». Την ώρα αυτή που σταματά ο χρόνος, ο 
αφηγητής, κλείνειτα µάτια και αντιλαμβάνεται µε τα εσωτερικά µάτια έναν παραμυθητικό κόσµο 
(στιχ. 33-37). Ο ποιητής στο ποίηµα ανοίγοντας ένα παράθυρο στο χρὀνο καθιστά τον κόσµο 
ενιαίο. Ο αναγνώστης µαζί του οδηγείται έξω απὀ χρόνο, τόπο και εποχή. Σε αυτόν δύνανται να 
συνυπάρξουν ανόμοια πράγματα και πρόσωπα. Το μάρμαρο µπορεί να αναληφθεί, το αρχαίο 
άγαλμα να ταυτίζεται µε την «οδηγήτρα», και να είναι παράλληλα «μάνα και βρέφος». Ο χώρος, 
επίσης, υφίσταται την επίδραση του ενιαίου χρόνου και αποκτά υπερτοπικό χαρακτήρα: έτσι το 
άγαλμα που απεγκλωβίζεται µπορεί να είναι απὀ οποιασδήποτε χώρας χώμα. 


Η λήξη του ψΨυχολογικού χρόνου σηματοδοτείται στους στίχους 45-47. Ο κόσμος του ποιητικού 
υποκειμένου επανέρχεται. Όμως, το διάλειμμα στο χρόνο ἐχει χαρίσει στον ποιητή µια οραματική 
αντίληψη του κόσμου. Η μόλις προηγούµενη αποστασιοποίησή του απὀ την πραγματικότητα 
αντικαθίσταται από την αντίληψη των επερχόµενων δεινών της Κύπρου. Το λιγοστό χορτάρι και τα 
αγκάθια που απλώς συμπληρώνουν το τοπίο στον 5ο στίχο θα αποκτήσουν νέο ρόλο στον 52ο. Το 
κυπριακό τοπίο παρουσιάζεται να δονείται στην κινούμενη ιστορικότητα του χώρου (στιχ.48) 
καθώς µμπερδεύεται µε παραδόσεις του παρελθόντος. Με τις αναφορές αυτές ο ποιητής 
προσπαθεί να συνταυτίσει το παρελθόν, το παρόν Και ίσως να προμηνύσει το µέλλον”. Έτσι, και 
στους στίχους 25-30 η ανάληψη του αγάλματος, ως άλλος αναγεννώµενος Φοίνικας, ίσως, 
προμηνύει την αναγέννηση της Κύπρου, προς µια αισιόδοξη πορεία. Η λειτουργία των συμβόλων 
(στιχ. 52-53) είναι εμφανής εφόσον δανείζεται απὀ τη βίβλο στοιχεία που υπαινίσσονται τη 
σταύρωση και το προπατορικό αμάρτημα". Έτσι, αναφέρεται το «λιγοστό χορτάρι και τα’ αγκάθια 
ὦ ἕνα Φίδι» στοιχεία που μπορούν να εκληφθούν ως νύξεις ενδεχόµενης καταστροφής». 


Γ. Ρίτσος- «Τη Ρωμιοσύνη µην την κλαις» 

Ο  ὀγκος της πενηντάχρονης σχεδόν ποιητικής παραγωγής του Ρίτσου οφείλεται καταρχήν στην 
πίστη του για το χρέος του πολίτη να εργάζεται και να παράγει συνεχώς, αλλά και στην απόρριψη 
από τον ίδιο της ιδιοκτησίας, ακόµη και στο ποιητικό έργο᾿. Ο Ρίτσος θεωρείται λαϊκός ποιητής και 
ο αυθορμητισµός του στην ποίηση γίνεται µε συντηρητικό -ελεγχόμενο θα λέγαμε- τρόπο, 
αντίθετα απὀ νεότερους ποιητές που προκαλούν και προσβάλουν τη δηµόσια ευαισθησία µε την 
ωὠµή παράθεση του ιδιωτικού τους βιώματος. Στα βήματα του Καβάφη και του Σεφέρη, ο Ρίτσος, 


ἆ «Ο Μπερξόν δείχνει ότι η «διάρκεια» δηλαδή ο χρόνος της ψυχικής βίωσης, δεν πρέπει να 
συγχέεται µε τον «κοινό» χρόνο που υπολογίζεται µε μαθηματική ακρίβεια. Ο ψυχολογικός χρόνος δεν 
επιδέχεται μέτρηση γιατί δεν είναι ούτε ενιαίος ούτε οµοιογενής, αλλά συγχωνεύει το παρόν µε στιγμές 
από την εσωτερική ζωή του ανθρώπου σε προηγούμενες εποχές». Βλ. Γκότση Γ. κ.ά., 2000, σ. 114. 

ΊΣεφέρης, 1994, σ. 149. 

3Το 1953 ο Σεφέρης επισκέφθηκε την Κύπρο. Εκεί, ίσως βρήκε τα στοιχεία της ελληνικότητας που 
είχε βιώσει μικρός στη Σμύρνη και που για πάντα είχαν χαθεί. Σε άλλο χρόνο απὀ αυτόν των παιδικών 
του χρόνων αναπληρώνει το κενό της χαμένης πατρίδας. Ως διπλωμάτης και έµπειρος άνθρωπος, όµως, 
αντιλαμβάνεται τα επερχόμενα δεινά της Κύπρου και υπαινικτικά µε συμβολισμούς τα αποτυπώνει στο 
ποίημά του. 

ὁΒοεῖοη Β., 1996, σ. 265. 

”Μαρωνίτης, 1986, σσ. 163-164. 

για την απόδοση της ιδιωτικής του εμπειρίας, ελέγχει πρωτίστως την ποιητική ισχύ και µετά την 
οδηγεί στον δημόσιο χώροὲ. 


Αναλύοντας το ποίηµα «Ἐγκωμη» του Σεφέρη αποκοµίσαµε τη στοχαστική ελληνοκεντρική 
διάθεση του ποιητή (µια σταθερά της γενιάς του ΄30 µε διάφορες εκφάνσεις) για τις ιστορικές 
περιπέτειες του ελληνισμού, πλην όµως στο ποίηµα δεν αναφέρθηκαν ταξικές περιγραφές και το 
λαϊκό στρώμα το οποίο αναδεικνύονταν ἠταν κοινωνικά απροσδιόριστο. Μια ουσιαστική 
διαφορά στην ποίηση του Ρίτσου, απὀ αυτήν του Σεφέρη είναι ότι ο Ρίτσος πιστεύοντας στην αξία 
της ταξικής περιγραφής χρησιμοποιεί στα ποιήµατά του λεκτικά σχήματα, εργαλεία από τον 
καθημερινό εργατικό και µικροαστικό βίο της σύγχρονης ελληνικής πόλης. Στο ολιγόστιχο:, ποίηµα 
«Τη Ρωμιοσύνη µην την κλαίς»:: ο «σουγιάς» Και «το λουρί μπορούν να θεωρηθούν τα σύνεργα 
στα οποία αντιστέκεται ο λαός που θέλει να ζήσει ελεύθερα. Οι παροιµιώδεις λαϊκές εκφράσεις 
«το μαχαίρι στο κόκαλο, µας σέρνουν µε το καπίστρι» θυμίζουν αυτές του Ρίτσου και μπορούν να 
συνταυτιστούν µετη λαϊκή παράδοση. 


Στο επίπεδο εκφοράς παραδοσιακού ποιήµατος, στα βήματα δημοτικού τραγουδιού, ο ποιητής, 
χρησιμοποιεί δεκαπεντασύλλαβο για να δηλώσει τη συνέχεια στο χρόνοτου ελληνισμού. Ένα άλλο 
µορφικό στοιχείο που συνδέει το συγκεκριµένο ποίηµα µε τη δηµοτική παράδοση είναι οι εικόνες 
που αποδίδονται µε παρομοιώσεις: «Ρωμιοσύνη / πετιέται... αντρειεύει.... καµακώνει». 


Παράλληλα, ο ποιητής, εµβολιάζοντας το ποίηµα µε ανοµοιοκατάληκτα δίστιχα σε ελεύθερο 
στίχο, άµεσα διακριτά από τον πεζό λόγο χάρη στην ηχητική του οργάνωση, το ρυθµό του καιτην 
έλλειψη συνέχειας, το καθιστούν συγχρόνως μοντέρνο. Μοντέρνο θεματικό στοιχείο μπορούµενα 
εκλάβουµε και το συμβολικό τρόπο απόδοσης του ποιήµατος. Ο ποιητής προσωποποιεί τη 
Ρωμιοσύνη που ως µια γυναίκα «εκεί που πάει να σκύψει» επανακτά τις δυνάµεις της. Τέλος, η 
χρήση του καθημερινού λεξιλογίου, απὀ τον ποιητή, (χαρακτηριστικό της μοντέρνας ποίησης που 
προαναφέραμε) είναι δηλωτικό της πρόθεσης του ποιητή να συζεύξει τις έννοιες της παράδοσης 
καιτου μοντέρνου στο ποίημα. 


Μάρκος Μέσκος- «Μετανάστης» 

Στα µέσα της δεκαετίας του 1940 ξεπηδά µια νέα λογοτεχνική γενιά, ιδιαίτερα πολυφωνική και 
πολυπρόσωπη. Αυτή η γενιά, δεχόµενη τις εµπειρίες του πολέμου, κυρίως της Κατοχής, του 
Εμφυλίου και του καταπιεστικοὐ και Ψυχροπολεμικού Κλίματος της δεκαετίας του 1950, 
εμφανίζεται πολιτικοποιηµένη, περισσότερο ενιαία και συμπαγής στην ἐκφραση, τον τόνο και τα 
θέµατα. 


Οι µεταπολεμικοί ποιητές τυπικά χωρίζονται σε δύο γενιές, µε ηλικιακά κριτήρια (ηµεροµηνία 
γέννησης 1916-1928 και 1929-1940). Η κριτική έρευνα σημειώνει συνήθως, µε αρκετή δόση 


ἅΜαρωνίτης, 19986, σ. 165. 

3.0 Δ. Ν. Μαρωνίτης θέτει έναν Κατάλογο µε τα ευτελή σύνεργα της καθημερινότητας, τις 
χειρονομίες τη συγκίνηση και την πολιτική εγρήγορση όχι µόνο του Έλληνα εργάτη αλλά και του 
κοινωνικά υποβαθµισµένου μικροαστού που εγγράφονται συστηματικά στο σώµα των ποιημάτων του 
Ρίτσου. Βλ. Μαρωνίτης, 1986, σ.168. 

15Ο Ρίτσος παράλληλα µε τις µεγάλες ποιητικές συνθέσεις του καθιέρωσε τον τύπο του 
ολιγόστιχου ποιήµατος. 

Το ποίηµα αποτελεί ένα απὀ τα Δεκαοκτώ λιανοτράγουδα της πικρής πατρίδας 
(ανοµοιοκατάληκτα δίστιχα) που ο Ρίτσος κατά τη διάρκεια της εξορίας του στην Λέρο έγραψε σε µια 
ηµέρα (16-9-1968) και που εκδόθηκαν το 1973. Βλ. 1981, σ. 377. 

απλούστευσης, τρεις κυρίαρχες τάσεις µέσα στο σώµα της γενιάς των ποιητών: την πολιτική, την 
υπαρξιακή και τη νεοὐπερρεαλιστική. Στην ουσία αυτό που περιγράφει η μεταπολεμική ποίηση, 
λυρικά ή επικάἀ, σαρκαστικά ή υπερρεαλιστικά, πολιτικά ή υπαρξιακά είναι το γεγονός της ήττας 
της ανθρωπότητας µετά τον πόλεμο΄”. Τη μεταπολεμική ποίηση το αναγνωστικό της κοινό την 
επιλέγει µε κριτήριο την αισθητική της και όχι µετο ὀνομα του δημιουργού της. Κυρίαρχα στοιχεία 
της είναι η τραγική σοβαρότητα, η πίκρα, τα αισθήµατα διάψευσης, κατάθλιψης και η απουσία 
οραματισµών΄:”. 


Ο Μάρκος Μέσκος (1935) ανήκει στη δεύτερη μεταπολεμική γενιά, η οποία απὀ τις πρὠτες της 
ακόµα εμφανίσεις στα γράµµατα δείχνει να έχει µια εντυπωσιακή τάση διασποράς, τόσο στα 
θέµατα όσο και στη γλώσσα της. Κυρίαρχο μοτίβο των ποιητών της είναι η απουσία ενός ενιαίου 
και ενοποιού κώδικα γραφής, ενός κοινού προσανατολισμού ή µιας ηθικής στάσης απέναντι στην 
πολιτική και την ποιητική παράδοση. Ως συγκλίσεις μπορούν να αναφερθούν ο περιγραφικός 
ρεαλισμός ορισμένων, η δυσφορία και η οργή έναντι µιας κοινωνικής κατάστασης συμβιβασμού, 
σε µια εξοµολογητική ατμόσφαιρα, έτοιμη να αποκαλύψειτα πιο απόκρυφα αμαρτήματα. 


Στο ποίηµα «Μετανάστης», ο ποιητής, απευθυνόμενος µε παράπονο στην πατρίδα (στιχ. 1, 17) 
εκφράζει στον ποιητικὀ του λόγο την αγωνία και το υπαρξιακό άγχος του. Κύριο άξονα του 
ποιήµατος αποτελεί η αγάπη που νοιώθει το ποιητικὀ υποκείμενο για την πατρίδα του: «μη 
λησμονώντας τα’ ακρογιάλια σου» και πόσο σκληρή στάθηκε η ἴδια για αυτόν: «[Ο]ύτε µια 
νύχτα..» 


Στη συνέχεια µε έντονη συναισθηματική Φόρτιση και µε κοινωνικό προβληματισμό µας 
περιγράφει πως το παρελθόν τον οδήγησε στην υπαρξιακή αγωνία του σύγχρονου ανθρώπου. Οι 
επιπτώσεις της ήττας και τα οξυµένα προβλήµατα της μεταπολεμικής κοινωνίας αποτελούν το 
περιεχόµενο της ποιητικής του σύλληψης. Σεβασανιστική αναδρομή αναφέρεται σε συμβάντα της 
καθημερινής ιστορικής εμπειρίας: η ήττα του πολεμικού αγώνα (στιχ. 4), το οικονομικό αδιέξοδο 
(στιχ. 8), η ερήµωση της αγροτικής επαρχίας (στιχ. 9), ο θάνατος που σημάδεψε τη ψυχή του (στιχ. 
12). 


Στα ἴδια περίπου ποιητικά πλαίσια του κοινωνικού προβληματισμού κινείται και το ποίηµα 
«Μιλώὠ» του Μανόλη Αναγνωστάκη. Όμως, ο Αναγνωστάκης αναφερόμενος στα γεγονότα της 
μεταπολεμικής περιπέτειας εκφράζει συγχρόνως την αριστερή του ιδεολογία. Αντίθετα, στο 
ποίηµα του Μέσκου η ιδεολογική του ταυτότητα δεν προσδιορίζεται. Μέσα απὀ τα βιώματά του 
αντικατοπτρίζεται η ατομική του άποψη για το αίσθημα παθητικής αντίστασης που ένοιωθε 
µεγάλο µέροςτου ελληνικού πληθυσμού””. 


Τέλος, «ο γλυκός θυμός απὀ τα ελάτια του Βερμίου» θα μπορούσε να εκληφθεί ὧὠς 
υπερρεαλιστικό στοιχείο αλλά τείνει να μοιάζει περισσότερο µε στοιχεία που απαντώνται στην 
ελληνική δηµοτική ποίηση. 


Δημήτρης Χατζής- "Η τελευταία αρκούδα της Πίνδου", Αλέξανδρος Κοτζιάς- "Αντιποίησις 
αρχής". 


ἸΣΛεοντάρης, 1983, σ. 67. 
ἸΑΜΛαρωνίτης Δ.Ν., Ποιητική και πολιτική ηδική, στο Βθεἴοη, 1996, σ. 256. 
13 Μέντη, κ. ά., 2000, σ. 290. 

Ο όρος µεταπολεμικός αποδίδεται σε συγγραφείς που δημοσίευσαν λογοτεχνικά κείµενα µετά το 
19431". Στα έργα τους οι µεταπολεμικοί συγγραφείς παρουσιάζουν την κοινότυπη κοινωνική 
πραγματικότητα µε λεπτομερή ακρίβεια και ρεαλισμό, διαφοροποιούµενοι απὀ τις φανταστικές 
εξάρσεις των προγενέστερων ρομαντικών. Ο Δημήτρης Χατζής (1913-1981) και ο Αλέξανδρος 
Κοτζιάς θεωρούνται εκπρόσωποι της πρὠτης μεταπολεμικής συγγραφικής ομάδας µε βάση τη 
χρονολογία γἐννησήςτους. 


Ο Δημήτρης Χατζής το 1976 παρουσίασε ένα µυθιστόρηµα µε τίτλο Το διπλό θιθλίο, το οποίο 
συγκροτείται απὀ δεκαοκτώ ιστορίες µε θέµα τη ζωή των Ελλήνων εργατών στη Γερμανία:., 
Απώτερος σκοπός του συγγραφέα ήταν να καταδείξει Και να επισημάνει την επίδραση του 
σύγχρονου πολιτισμού στον άνθρωπο, ο οποίος καλείται να ζήσει µια συνεχώς διαμορφούμενη 
καθημερινότητα. Ο συγγραφέας επιλέγει ως θέµα την περιγραφή της μετανάστευσης, ένα οξύ 
πρόβλημα της εποχής, µε απὠτερο σκοπό την κατάδειξη της τραγικότητας του ανθρώπου που 
βιώνει το αδιέξοδο της προόδου. 


Στο απόσπασμα «Η τελευταία αρκούδα της Πίνδου», στο πρόσωπο του ήρωα Σκουρογιάννη 
καταδεικνύεται ο χαρακτηριστικός τύπος του απλοϊκού, αµόρφωτου Έλληνα, ο οποίος 
αναγκάζεται απὀ το στενὀ περιβάλλον του χωριού να καταφύγει στη μετανάστευση για 
βιοποριστικούς λόγους. Ο συγγραφέας, χωρίς την παραμικρή εκζήτηση, µας παρουσιάζει τη 
νοσταλγία του ήρωα για την επιστροφή του στην ιδιαίτερη πατρίδα του. Ο Σκουρογιάννης στη 
Γερμανία, καθηλωμένος στο βιωματικό παρελθόν του, δεν εντάσσεται στην εκεί πραγματικότητα 
και δεν επικοινωνεί µε τους Έλληνες συμπατριώτες του. Οδηγείται στη μοναξιά, την οποία 
καρτερικά υπομένει µε τη βαθιά πεποίθηση ότι, όταν θα επιστρέψει στο χωριό του, θα ξαναβρεί 
τον πρότερο τρόπο ζωής. Όταν τελικά µετά απὀ είκοσι χρόνια καταφέρνει να επιστρέψει στο 
«Ντομπρίνοβο» αντιμετωπίζει την τεχνολογική πρὀοδο και τους οικονομικούς μετασχηματισμούς 
που έχουν διαφοροποιήσει όχι µόνο το περιβάλλον του χωριού, αλλά και τους συγχωριανούςτου. 
Παράθυρο ευτυχίας ανοίγεται, όταν επισκέπτεται τη φύση που έχει µείνει αναλλοίωτη. 


Από την άλλη πλευρά, ο Αλέξανδρος Κοτζιάς εµπνεόµενος απὀ σύγχρονά του πολιτικά γεγονότα 
συγγράφει µμµυθιστορήµατα µε χαρακτήρες ταπεινωµένους και µπεριθωριοποιηµένους, 
βασανιζόµενους απὀ εμμονές, εγκληματικές πράξεις, αμαρτίες Και αρρώστιες, όπως αυτοί του 
Ντοστογιέφσκι". Απώτερος σκοπός του συγγραφέα είναι η εμβάθυνση στο ψυχικό κόσµο των 
χαρακτήρων, στις ενδόµυχες σκέψεις καιτις συναισθηματικές παλινδροµήσειςτους. Αντίθετα, από 
άλλους μεταπολεμικούς συγγραφείς ο Κοτζιάς προέβαλλε επιπλέον στα έργα του προβλήματα της 
παραοικονοµίας, τον οργασμό της οικοδομικής δραστηριότητας και το Φαινόμενο της αντιπαροχής 
Και την επιβολή του εξαστισμού στην κοινωνία”.. 


Ο συγγραφέας, στο μυθιστόρημά του Αντιποίησις αρχής" παρουσιάζει τον αντιήρωά του, το 
χαφιέ Μένιο Κατσαντώνη, εκθέτοντάς µας συγχρόνως τις τρεις ηµέρες των γεγονότων της 
εξέγερσης του Πολυτεχνείου. Ο ήρωας, περιθωριακός τύπος, µπλεγμένος συνειδητά στο 
μηχανισμό της Χούντας ὡς πληροφοριοδότης, δηλώνει χαρακτήρα που δεν προσδιορίζεται 
πολιτικά, αλλά εντάσσεται στην εκάστοτε καθεστηκυία κατάσταση. 


ἸΣΑργυρίου, 1988, σ. 20. 

1 Ἰέντη, 2000, σ. 318. 

17 Μια επίδραση που ποτέ δεν αρνήθηκε ο Κοτζιάς. Βλ. Τσακνιάς, 1992, σ. 37. 

ο Τσακνιάς, 1992, σ. 37. 

Ἰ}Ο τίτλος είναι νομικός όρος και αναφέρεται στην κατάχρηση εξουσίας από τους στρατιωτικούς. 

Προκύπτει µε σαφήνεια ότι και οι δύο συγγραφείς, των οποίων έργα αναφέραμε, ανταποκρίνονται 
στις απαιτήσεις της ρεαλιστικής αφήγησης, παρουσιάζοντάς µας υπαρκτούς ανθρώπινους τύπους 
της μεταπολεμικής κοινωνίας. Είναι γεγονός ότι ο Δημήτριος Σκουρογιάννης µπορεί να θεωρηθεί 
αντιπροσωπευτικός ανθρώπινος τύπος της μεταπολεμικής λογοτεχνίας. Τα στοιχεία που 
προβληματίζουν τους ήρωες της εποχής και γίνονται εμφανή στο κείµενο είναι το αίσθημα 
µοναχικότητας και απογοήτευσης. Έτσι, οι ήρωες, παρουσιάζονται αξιοπρεπείς να αγωνίζονται µε 
τις δικές τους δυνάµεις προσβλέποντας σε ένα καλύτερο µέλλον. Προέκταση του φαινομένου 
αποτελεί το συναίσθηµα της προδοσίας που νοιώθουν είτε απὀ την πατρίδα τους, είτε απὀ τους 
συμπολίτες τους. Από την άλλη πλευρά, ο αντιήρωας του Κοτζιά µας προσφέρει στοιχεία ενός 
άλλου υπαρκτού ιδιόµορφου ανθρώπινου τύπου της εποχής. Η επιβίωση για τον Μένιο δεν 
αποτελεί µέρος αγώνα για τη ζωή, αλλά ενσυνείδητη κίνηση χαµαιλέοντα που συντάσσεται µε 
τους εκάστοτε δυνατούς. 


Συμπερασματικά, συγκρίνοντας τους δύο ήρωες διαπιστώνουμε ὀτι ο Σκουρογιάννης, ὡς απλοϊκός 
αγνός, τίµιος αγωνιστής της ζωής είναι αποδεκτός απὀ την κοινωνία. Ο ατοµιστής Κατσαντώνης, 
που δε χαρακτηρίζεται απὀ ανθρώπινες αξίες, καταδικάζεται άµεσα στη λαϊκή συνείδηση. 

